pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-OECD ชื่นชมไทยประสบความสำเร็จในการรับมือกับโควิด-19 พร้อมกระชับความร่วมมือกับไทยในทุกมิติ
วันพฤหัสบดีที่ 2 กรกฎาคม 2563
OECD ชื่นชมไทยประสบความสําเร็จในการรับมือกับโควิด-19 พร้อมกระชับความร่วมมือกับไทยในทุกมิติ
OECD ชื่นชมไทยประสบความสําเร็จในการรับมือกับโควิด-19 พร้อมกระชับความร่วมมือกับไทยในทุกมิติ
วันนี้ (2 กรกฎาคม 2563) เวลา 14.00 น. ณ ตึกภักดีบดินทร์ ทําเนียบรัฐบาล นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และนายอังเคล กูเรีย (Mr. Angel Gurría) เลขาธิการองค์การเพื่อความร่วมมือทางเศรษฐกิจและการพัฒนา (OECD) ร่วมหารือผ่านระบบการประชุมทางไกล สรุปสาระสําคัญการหารือ ดังนี้
รองนายกรัฐมนตรีกล่าวว่าการประชุมในวันนี้เป็นโอกาสอันดีที่จะเสริมสร้างความร่วมมือระหว่างกันเกี่ยวกับการรับมือกับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) ซึ่งที่ผ่านมารัฐบาลไทยได้ดําเนินการมาตรการต่าง ๆ ส่งผลให้ไม่พบผู้ป่วยรายใหม่ในประเทศอย่างต่อเนื่องกว่า 30 วัน สําหรับด้านเศรษฐกิจ รัฐบาลไทยได้ให้ความช่วยเหลือและเยียวยาแก่ผู้ที่ได้รับผลกระทบ โดยยึดแนวทางการพัฒนาอย่างยั่งยืนในการส่งเสริมเศรษฐกิจ และการเตรียมพร้อมให้กับสังคมเพื่อรับมือกับสถานการณ์ในอนาคต
เลขาธิการ OECD ย้ําความสัมพันธ์อันแน่นแฟ้นระหว่าง OECD และรัฐบาลไทย พร้อมแสดงความชื่นชมในการดําเนินมาตรการเพื่อรับมือกับการแพร่ระบาดของโควิด-19 ในไทย ซึ่งมีประสิทธิภาพ ประสบผลสําเร็จอย่างดี และเป็นที่ยอมรับ ทําให้มีผู้ติดเชื้อและผู้เสียชีวิตจํานวนน้อย ทั้งนี้โควิด-19 ส่งผลกระทบต่อทุกประเทศทั่วโลก โดยเฉพาะด้านสาธารณสุข เศรษฐกิจ และสังคม ซึ่ง OECD พร้อมแลกเปลี่ยนประสบการณ์ องค์ความรู้ และความร่วมมือทางด้านต่างๆ กับไทย
ทั้งสองฝ่ายได้หารือร่วมกันถึงแนวทางการรับมือผลกระทบจากโควิด-19 ในด้านสาธารณสุข เศรษฐกิจ การค้า ห่วงโซ่อุปทานโลก การเปลี่ยนแปลงธุรกิจไปสู่ธุรกิจแบบดิจิทัล การท่องเที่ยว และวิสาหกิจขนาดกลางและขนาดย่อมของไทย โดยย้ําว่าทั้งสองฝ่ายพร้อมกระชับความร่วมมือและทํางานร่วมกันอย่างใกล้ชิดในทุกมิติอันจะเป็นประโยชน์แก่ประชาชน และประชาคมโลก
โอกาสนี้รองนายกรัฐมนตรีกล่าวถึงความก้าวหน้าการพัฒนาวัคซีนของไทย โดยการพัฒนาร่วมกันระหว่างคณะแพทยศาสตร์ จุฬาลงกรณ์มหาวิทยาลัย และสหรัฐอเมริกา ซึ่งมีทิศทางที่ดี และเชื่อมั่นว่าอีกไม่นานจะมีวัคซีนที่สําเร็จ นําไปใช้รักษาได้จริง โดยเป้าหมายของประเทศไทย คือ การได้วัคซีนที่ผลิตเองภายในประเทศ และมีวัคซีนออกสู่ตลาดโลก
ในช่วงท้าย รองนายกรัฐมนตรีแสดงความขอบคุณ OECD ที่จัดการประชุมครั้งนี้ โดยไทยยินดีให้ความร่วมมือกับ OECD และประชาคมระหว่างประเทศในการรับมือกับสถานการณ์โควิด-19 ต่อไป
*****************
รัฐบาลไทย-ข่าวทำเนียบรัฐบาล-วราวุธ! มอบนโยบายกรมทรัพยากรน้ำ
วันศุกร์ที่ 7 กุมภาพันธ์ 2563
วราวุธ! มอบนโยบายกรมทรัพยากรน้ํา
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ตรวจเยี่ยมและให้กําลังใจข้าราชการเจ้าหน้าที่กรมทรัพยากรน้ํา
วราวุธ! มอบนโยบายกรมทรัพยากรน้ํา
วันที่ 6 กุมภาพันธ์ 2563เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ตรวจเยี่ยมและให้กําลังใจข้าราชการเจ้าหน้าที่กรมทรัพยากรน้ํา โดย รัฐมนตรีว่าการกระทรวงทรัพยากรธรรมชาติและสิ่งแวดล้อม ได้รับฟังสรุปการดําเนินงานจากผู้บริหารกรมทรัพยากรน้ํา และได้ให้นโยบายในการดําเนินงานสําหรับปีงบประมาณ พ.ศ. 2563 และ พ.ศ. 2564 ดังนี้
1. หัวใจสําคัญที่สุด 2 ประการ ในการดําเนินงาน ปีงบประมาณ พ.ศ. 2563 และ พ.ศ. 2564 คือ การแก้ปัญหาภัยแล้ง และการเตรียมการรับมือวิกฤติน้ําท่วม แผนการดําเนินงานต้องชัดเจน รายละเอียดต้องพร้อม ข้อมูลจะต้องทันสถานการณ์ หลังได้รับงบประมาณ จะต้องดําเนินงานได้ทันที
2. การปรับโครงสร้าง บทบาท หน้าที่ ภารกิจของกรมทรัพยากรน้ําจะต้องชัดเจน มีศักยภาพอย่างไร กําลังคน เป็นสิ่งสําคัญ ต้องรักษากําลังคนเอาไว้ให้ได้ กฎ ระเบียบ ข้อบังคับต่างๆ ที่จะต้องแก้ไขเปลี่ยนแปลง ให้เร่งร่างทํากฎหมายขึ้นใหม่ให้สอดคล้องกับ พ.ร.บ.ทรัพยากรน้ําใหม่
3. งบประมาณ ปี พ.ศ. 2563 และ พ.ศ. 2564 งบที่สําคัญที่สุดคืองบที่เกี่ยวข้องกับโครงการหลวง โครงการในพระราชดําริต่างๆ จะต้องได้รับการดูแลอย่างเต็มที่ ขอให้ดําเนินการให้แล้วเสร็จ เพราะโครงการหลวงทุกโครงการล้วนแล้วแต่ทําเพื่อแผ่นดินไทย เพื่อพี่น้องประชาชนคนไทย
นอกจากนี้ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ยังได้เสริมนโยบายของรัฐมนตรีว่าการกระทรวงทรัพยากรธรรมชาติและสิ่งแวดล้อม ดังนี้
1. งบประมาณ ปี พ.ศ. 2563 ขอให้ดูพื้นที่ให้ชัดเจน เอาแผนที่มาดู ขอให้จัดทําแผนที่สําหรับโอกาสที่รัฐมนตรีว่าการกระทรวงทรัพยากรธรรมชาติและสิ่งแวดล้อม จะได้เดินทางไปตรวจเยี่ยมการดําเนินงาน
2. งบประมาณ ปี พ.ศ. 2564 ภาพรวม ต้องจัดลําดับความสําคัญให้ได้ เช่น การแก้ปัญหาภัยแล้ง เพิ่มระบบนิเวศน์ งานเตรียมรับมือสภาพการเปลี่ยนแปลง (แล้ง/ท่วม) งานเตรียมเครื่องจักรกลในการสนับสนุน มีความจําเป็นทุกๆ เรื่อง
3. เรื่องการกระจายอํานาจ ขอให้เป็นไปตามนโยบายของรัฐมนตรีว่าการกระทรวงทรัพยากรธรรมชาติและสิ่งแวดล้อม จะต้องมีความเชื่อมโยงระหว่าง สํานักงานทรัพยากรน้ําภาค กับ สํานักงานทรัพยากรธรรมชาติและสิ่งแวดล้อมจังหวัด การดําเนินงานใดๆ ต้องแจ้งผู้ว่าราชการจังหวัดทราบทุกครั้ง ความเชื่อมโยงระหว่างส่วนกลางกับส่วนภูมิภาค ต้องมี ทสจ. รับรู้ด้วย การทํางานต้องเป็นเรื่องของกระทรวงทรัพยากรธรรมชาติและสิ่งแวดล้อม ทุกคนต้องมาทํางานร่วมกัน ไม่มีแบ่งแยก ความเชื่อมโยงกับกรมทรัพยากรน้ําบาดาล ต้องไปด้วยกัน
4. การยกระดับการทํางาน เรื่องโครงสร้างที่ชัดเจน ขอให้แล้วเสร็จภายในวันที่ 14 กุมภาพันธ์นี้
5. ปัญหา ฝุ่นพิษ PM 2.5 ให้กรมทรัพยากรน้ํา ปรึกษากับจังหวัด จะมีส่วนช่วยแก้ปัญหาอย่างไร
6. ระบบกระจายน้ํา ต้องทํา แจก เจาะ จ่าย หัวใจคือ พี่น้องประชาชนต้องมีความสุข
7. โครงการหลวง โครงการพื้นที่สูง (ปกท.ทส. เป็นประธาน) โครงการทั้งหมดจะต้องได้รับการดูแลอย่างเต็มที่
โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้เยี่ยมชมการดําเนินงานของศูนย์เมขลา และตรวจเยี่ยมให้กําลังใจข้าราชการ พนักงาน เจ้าหน้าที่ ภายในอาคารกรมทรัพยากรน้ําอีกด้วย
รัฐบาลไทย-ข่าวทำเนียบรัฐบาล-งานสมัชชาคุณธรรมแห่งชาติ ครั้งที่ 9
วันจันทร์ที่ 18 มิถุนายน 2561
งานสมัชชาคุณธรรมแห่งชาติ ครั้งที่ 9
นายพีระ รัตนวิจิตร รองปลัดกระทรวงศึกษาธิการ ร่วมเวทีเสวนา “องค์กรคุณธรรม : สถานศึกษา สถานพยาบาล และธุรกิจคุณธรรม” ในงานสมัชชาคุณธรรมแห่งชาติ ครั้งที่ 9 ภายใต้แนวคิดหลักการจัดงาน “พอเพียง วินัย สุจริต จิตอาสา สร้างคนดีสู่สังคม”
นายพีระ รัตนวิจิตร รองปลัดกระทรวงศึกษาธิการ ร่วมเวทีเสวนา “องค์กรคุณธรรม : สถานศึกษา สถานพยาบาล และธุรกิจคุณธรรม” ในงานสมัชชาคุณธรรมแห่งชาติ ครั้งที่ 9 ภายใต้แนวคิดหลักการจัดงาน “พอเพียง วินัย สุจริต จิตอาสา สร้างคนดีสู่สังคม” จัดโดยศูนย์คุณธรรม (องค์การมหาชน) กระทรวงวัฒนธรรม และองค์กรภาคีเครือข่าย เมื่อวันศุกร์ที่ 15 มิถุนายน 2561ณ หอประชุมใหญ่ศูนย์วัฒนธรรมแห่งประเทศไทย
ผู้เข้าร่วมเสวนาเวทีนี้ คือนายพีระ รัตนวิจิตร รองปลัดกระทรวงศึกษาธิการ พูดในประเด็นสถานศึกษาคุณธรรม,นายจําเริญ โพธิยอด ผู้ตรวจราชการกระทรวงการคลัง พูดในประเด็นกระทรวง (ส่งเสริม) คุณธรรม,ศาสตราจารย์พิเศษ นพ.สวรรค์ ขวัญใจพาณิช ผู้อํานวยการโรงพยาบาลชลบุรี พูดถึงประเด็นโรงพยาบาลคุณธรรม และนายพัฒนชัย กุลสิริสวัสดิ์ กรรมการต่อต้านคอร์รัปชั่นและส่งเสริมจรรยาบรรณ หอการค้าไทย พูดถึงประเด็นการส่งเสริมธุรกิจคุณธรรมโดยนายยงจิรายุ อุปเสนผู้จัดการฝ่ายปฏิบัติการศูนย์คุณธรรม (องค์การมหาชน) เป็นผู้ดําเนินรายการ
โดยจัดในรูปแบบการเสวนาคนละ10นาที พร้อมทั้งเปิดเวทีให้แลกเปลี่ยนซักถามอีก20นาทีเพื่อแสดงความคิดเห็นเกี่ยวกับกระบวนการส่งเสริมองค์กรคุณธรรมตอบโจทย์ปัญหาและความต้องการขององค์กรได้อย่างไร ผลลัพธ์เชิงสถิติและผลกระทบรวมทั้งแนวทางการขับเคลื่อนการเป็นองค์กรคุณธรรมให้เกิดความยั่งยืนของแต่ละหน่วยงาน
นอกจากนี้ การเสวนาครั้งนี้ยังได้มีการแลกเปลี่ยนความคิดเห็นเกี่ยวกับแนวทางการขับเคลื่อนองค์กรคุณธรรมโดยทีมนักวิชาการ มหาวิทยาลัยมหิดล และศูนย์คุณธรรม (องค์การมหาชน) การนําเสนอข้อมูลสถานการณ์คุณธรรม ยุทธศาสตร์ด้านคุณธรรม การดําเนินการขับเคลื่อนคุณธรรมของภาคีเครือข่าย ระบบและกลไกที่เอื้อต่อการดําเนินงานด้านคุณธรรม และนําเสนอร่างข้อตกลงร่วมของภาคีสมัชชาคุณธรรม
สําหรับการจัดงานงานสมัชชาคุณธรรมแห่งชาติ ครั้งที่ 9 จัดขึ้นโดยมีเป้าหมายเพื่อให้สังคมเห็นภาพรวมการขับเคลื่อนองค์กรคุณธรรม ตัวอย่างรูปธรรม แนวทางการขับเคลื่อนอย่างมีพลัง และเกิดข้อเสนอเชิงนโยบาย ซึ่งข้อสรุปผลจากการแลกเปลี่ยนในเวทีนี้ ศูนย์คุณธรรม(องค์การมหาชน) จะได้เผยแพร่ต่อสาธารณชนรับทราบในโอกาสต่อไป
ร่วมกันสร้าง
"พอเพียง วินัย สุจริต จิตอาสา สร้างคนดีสู่สังคม"
Writtenบัลลังก์ โรหิตเสถียร
Photoคณะทํางานฯ
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-4 ก.ค. 63 เฮ!! กรมบัญชีกลางเตรียมจ่ายเงินช่วยเหลือผู้ถือบัตรสวัสดิการฯ ที่ยังไม่ได้รับความช่วยเหลือจากภาครัฐในช่วงโควิด-19
วันพฤหัสบดีที่ 2 กรกฎาคม 2563
4 ก.ค. 63 เฮ!! กรมบัญชีกลางเตรียมจ่ายเงินช่วยเหลือผู้ถือบัตรสวัสดิการฯ ที่ยังไม่ได้รับความช่วยเหลือจากภาครัฐในช่วงโควิด-19
กรมบัญชีกลางเตรียมจ่ายเงินให้แก่ผู้ถือบัตรสวัสดิการแห่งรัฐ 1.14 ล้านคน ที่ยังไม่ได้รับความช่วยเหลือจากโครงการใดๆ ของภาครัฐ ในช่วงแพร่ระบาดของโรคติดเชื้อโควิด-19 โดยโอนเงินเข้ากระเป๋าเงินอิเล็กทรอนิกส์  3,000 บาท จ่ายครั้งเดียว ในวันที่ 4 ก.ค. 63
กรมบัญชีกลางเตรียมจ่ายเงินให้แก่ผู้ถือบัตรสวัสดิการแห่งรัฐ 1.14 ล้านคน ที่ยังไม่ได้รับความช่วยเหลือจากโครงการใด ๆ ของภาครัฐ ในช่วงสถานการณ์การแพร่ระบาดของโรคติดเชื้อโควิด-19 โดยโอนเงินเข้ากระเป๋าเงินอิเล็กทรอนิกส์ (e-Money) จํานวน 3,000 บาท จ่ายครั้งเดียว ในวันที่ 4 ก.ค. 63
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่คณะรัฐมนตรีมีมติเห็นชอบผลการพิจารณาของคณะกรรมการกลั่นกรองใช้จ่ายเงินกู้ ที่อนุมัติให้กระทรวงการคลังช่วยเหลือ เยียวยา และชดเชยให้แก่ผู้ถือบัตรสวัสดิการแห่งรัฐ ที่ยังไม่ได้รับความช่วยเหลือจากโครงการใด ๆ ของภาครัฐ ในช่วงที่มีการแพร่ระบาดของโรคติดเชื้อโควิด-19 ซึ่งสํานักงานเศรษฐกิจการคลังได้ตรวจสอบแล้วพบว่ามีผู้ถือบัตรสวัสดิการแห่งรัฐที่ยังไม่เคยได้รับสิทธิ จํานวนทั้งสิ้น 1.14 ล้านคน โดยผู้มีสิทธิจะได้รับเงินช่วยเหลือเยียวยา เดือนละ 1,000 บาท เป็นระยะเวลา 3 เดือน (พฤษภาคม-กรกฎาคม 2563) รวมเป็นเงินจํานวน 3,000 บาท/คน
“สําหรับผู้ถือบัตรสวัสดิการแห่งรัฐ จํานวน 1.14 ล้านคนที่ได้รับสิทธิ ต้องไม่เป็นผู้ประกันตนตามมาตรา 33 ของสํานักงานประกันสังคม และไม่ได้เป็นเจ้าหน้าที่ในหน่วยงานของรัฐ อีกทั้ง ยังไม่เคยได้รับเงินช่วยเหลือจากโครงการใด ๆ ของภาครัฐ ได้แก่ โครงการเราไม่ทิ้งกัน โครงการช่วยเหลือเกษตรกร และโครงการช่วยเหลือกลุ่มเปราะบาง โดยกรมบัญชีกลางได้ดําเนินการเบิกเงินแทนสํานักงานเศรษฐกิจการคลัง เพื่อจ่ายให้แก่ผู้มีสิทธิ โดยการโอนเงินเข้ากระเป๋าเงินอิเล็กทรอนิกส์ (e-Money) ในบัตรสวัสดิการแห่งรัฐ จํานวน 3,000 บาท ซึ่งจ่ายเพียงครั้งเดียว ในวันที่ 4 กรกฎาคม 2563 ทั้งนี้ สามารถสอบถามรายละเอียดเพิ่มเติมได้ที่ Call Center กรมบัญชีกลาง 02 270 6400 ในวัน เวลาราชการ ” โฆษกกรมบัญชีกลางกล่าว
รัฐบาลไทย-ข่าวทำเนียบรัฐบาล-ปลัดแรงงาน ‘ย้ำ’ ความปลอดภัยในการทำงาน เกิดจากการบูรณาการการทำงานจากทุกภาคส่วน
วันศุกร์ที่ 20 กรกฎาคม 2561
ปลัดแรงงาน ‘ย้ํา’ ความปลอดภัยในการทํางาน เกิดจากการบูรณาการการทํางานจากทุกภาคส่วน
ปลัดกระทรวงแรงงาน เน้นย้ํา การดําเนินการเพื่อขับเคลื่อนนโยบายด้านความปลอดภัยอาชีวอนามัย และสภาพแวดล้อมในการทํางานที่ดี เกิดจากความร่วมมือบูรณาการการทํางานของทุกภาคส่วน
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน มอบหมายให้ นายจรินทร์ จักกะพาก ปลัดกระทรวงแรงงาน เป็นประธานเปิดโครงการ Safety Thailand ในสถานศึกษากับเยาวชนสู่วัยแรงงาน จังหวัดฉะเชิงเทรา ณ อาคารพนาเวศ บริษัท โตโยต้า มอเตอร์ ประเทศไทย จํากัด โรงงานบ้านโพธิ์ จังหวัดฉะเชิงเทรา วันนี้ (20 ก.ค. 61) โดย ปลัดกระทรวงแรงงาน กล่าวว่า “กระทรวงแรงงาน ภายใต้การนําของ พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ได้เน้นย้ําถึงการดําเนินการขับเคลื่อนนโยบาย Safety Thailand มาอย่างต่อเนื่อง โดยใช้การบูรณาการการทํางานด้วยกลไกประชารัฐ คือภาครัฐ ภาคเอกชน และภาคประชาชน ร่วมมือกันเพื่อสร้างความปลอดภัย อาชีวอนามัย และสภาพแวดล้อมในการทํางานที่ดีกับผู้ทํางานทุกคน ที่ผ่านมามีจํานวนผู้ประสบอุบัติเหตุจากการทํางานจํานวนมาก โดยเกิดจากหลายสาเหตุ เช่น ความประมาทเลินเล่อของผู้ปฏิบัติงาน อันตรายจากสารเคมี หรือสิ่งมีชีวิต อันตรายจากโครงสร้างทางกายภาพที่ไม่ได้มาตรฐาน หรืออันตรายที่เกิดจากความไม่สมบูรณ์ของอุปกรณ์ด้านความปลอดภัย ซึ่งสิ่งเหล่านั้น ที่ผ่านมาเราใช้มาตรการในการ "แก้ไข" ซึ่งเป็นการทํางานในเชิงรับและไม่ทันต่อสถานการณ์
กระทรวงแรงงานและภาคีเครือข่าย จึงได้มุ่งหมายที่จะปรับแนวคิดในการดําเนินการด้านความปลอดภัย จากการดําเนินการในเชิงรับ ไปสู้การสร้างวัฒนธรรมความปลอดภัยในเชิงรุก คือ "การป้องกัน" ไม่ให้เกิดเหตุ ด้วยการสร้างวัฒนธรรมและจิตสํานึกแห่งความปลอดภัย ซึ่งสอดคล้องกับ "วิสัยทัศน์อุบัติเหตุจากการทํางานเป็นศูนย์ หรือ Vision Zero" ที่สมาคมประกันสังคมระหว่างประเทศได้ประกาศเจตนารมณ์ ในการจัดการประชุมนานาชาติว่าด้วยความปลอดภัยและอาชีวอนามัยในการทํางาน ครั้งที่ 21 ณ ประเทศสิงคโปร์ ช่วงปีที่ผ่านมา กระทรวงแรงงาน โดยกรมสวัสดิการและคุ้มครองแรงงานจึงได้เกิดโครงการสถานศึกษาปลอดภัยขึ้น เพื่อมุ่งสร้างจิตสํานึก และวัฒนธรรมความปลอดภัยตั้งแต่ต้นน้ํา จาก "สถานศึกษา" เพื่อก้าวไปเป็นแรงงานที่มีคุณภาพใน "สถานประกอบการ” โครงการดังกล่าวเริ่มดําเนินการตั้งแต่ปี 2558 มาถึงปัจจุบัน มีสถาบันการศึกษาเข้าร่วมแล้วทั้งสิ้น 1,156 แห่ง และได้มีการปรับปรุงเกณฑ์การประเมินที่ประยุกต์มาจากกฎหมายด้านความปลอดภัยจํานวน 30 ข้อ เพื่อให้เกิดความปลอดภัย อาชีวอนามัยที่ดี และสภาพแวดล้อมในการทํางานที่เป็นมิตรกับผู้ทํางาน”
“เรื่องของความปลอดภัยเป็นเรื่องของทุกๆ คน ดังนั้นทุกคนต้องร่วมกันขับเคลื่อนเรื่องความปลอดภัย ให้เป็นส่วนหนึ่งในการดํารงชีวิต และการดําเนินการเพื่อขับเคลื่อนนโยบายด้านความปลอดภัย อาชีวอนามัย และสภาพแวดล้อมในการทํางานที่ดีนั้น ไม่อาจเกิดขึ้นได้จากการทํางานของภาคส่วนใดเพียงส่วนเดียว หากแต่จะเกิดขึ้นได้ ก็ด้วยความร่วมมือบูรณาการการทํางานของทุกภาคส่วน เพื่อผนึกกําลังสร้างความปลอดภัยให้เกิดขึ้นในสังคม และประเทศชาติ เพื่อนําพาประเทศไปสู่ความมั่นคง มั่งคั่ง และยั่งยืน ต่อไป” ปลัดกระทรวงแรงงาน กล่าวในท้ายที่สุด
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
20 กรกฎาคม 2561
รัฐบาลไทย-ข่าวทำเนียบรัฐบาล-ธ.ก.ส. ร่วมมือ 8 แบงก์รัฐ ปตท.และไปรษณีย์ไทย ขยายบริการธุรกรรมทางการเงิน และสร้างศูนย์รวมผลิตภัณฑ์ชุมชนในสถานีบริการน้ำมัน
วันพฤหัสบดีที่ 4 ตุลาคม 2561
ธ.ก.ส. ร่วมมือ 8 แบงก์รัฐ ปตท.และไปรษณีย์ไทย ขยายบริการธุรกรรมทางการเงิน และสร้างศูนย์รวมผลิตภัณฑ์ชุมชนในสถานีบริการน้ํามัน
ธ.ก.ส. ร่วมมือภาคีเครือข่ายสถาบันการเงินของรัฐ บริษัท ไปรษณีย์ไทย จํากัด และ บริษัท ปตท.น้ํามันและการค้าปลีก จํากัด (มหาชน) ใช้พื้นที่ของสถานีบริการน้ํามันเป็นศูนย์รวมให้บริการทางการเงินแบบ One Service แก่ประชาชนทั่วไป
ธ.ก.ส. ร่วมมือภาคีเครือข่ายสถาบันการเงินของรัฐ บริษัท ไปรษณีย์ไทย จํากัด และ บริษัท ปตท.น้ํามันและการค้าปลีกจํากัด(มหาชน) ใช้พื้นที่ของสถานีบริการน้ํามันเป็นศูนย์รวมให้บริการทางการเงินแบบ One Service แก่ประชาชนทั่วไป พร้อมสร้างช่องทางจําหน่ายและกระจายสินค้าชุมชนสู่ผู้บริโภค กระตุ้นเศรษฐกิจฐานรากสู่ความเข้มแข็งและยั่งยืน
วันนี้ (4 ตุลาคม 2561) ณ ธนาคารอาคารสงเคราะห์สํานักงานใหญ่ นายสมคิด จาตุศรีพิทักษ์ รองนายกรัฐมนตรีเป็นประธานการลงนามความร่วมมือระหว่างผู้บริหารบริษัท ปตท.น้ํามันและการค้าปลีกจํากัด (มหาชน) (ปตท.) บริษัท ไปรษณีย์ไทย จํากัด และสถาบันการเงินเฉพาะกิจของรัฐทั้ง 9 แห่ง ประกอบด้วย ธนาคารกรุงไทย ธนาคารเพื่อการเกษตรและสหกรณ์การเกษตร (ธ.ก.ส.) ธนาคารออมสิน ธนาคารอาคารสงเคราะห์ (ธอส.) ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) ธนาคารเพื่อการส่งออกและนําเข้าแห่งประเทศไทย (ธสน.) ธนาคารอิสลามแห่งประเทศไทย บรรษัทประกันสินเชื่ออุตสาหกรรมขนาดย่อม (บสย.) บรรษัทตลาดรองสินเชื่อที่อยู่อาศัย(บตท.) ในการใช้พื้นที่ปั๊ม ปตท.เป็นศูนย์รวมในการให้บริการธุรกรรมทางการเงินแบบ One Service เพื่อให้ประชาชนเข้าถึงสถาบันการเงินของรัฐได้ง่าย รวมถึงเป็นศูนย์กระจายสินค้าชุมชน ขับเคลื่อนเศรษฐกิจฐานรากให้มีความเข้มแข็งอย่างยั่งยืน
นายอภิรมย์ สุขประเสริฐ ผู้จัดการ ธ.ก.ส.กล่าวถึงความร่วมมือในครั้งนี้ว่า ธ.ก.ส พร้อมนําผลิตภัณฑ์จากเกษตรกร สถาบันเกษตรกร ผู้ประกอบการ SMEs เกษตร และชุมชน มาจัดจําหน่าย ณ สถานีบริการน้ํามันปตท. รวมถึงใช้จุดดังกล่าวเป็นศูนย์กระจายสินค้าผลิตภัณฑ์ชุมชน ที่ซื้อขายผ่านช่องทาง Platform e-Market โดยสินค้าที่นําไปจําหน่ายจะมีทั้งสินค้าอุปโภคและบริโภค เช่น รังนกพร้อมดื่มสําเร็จรูป จมูกข้าวกล้องงอกชนิดผงสําหรับชงดื่ม แชมพูสระผมน้ํานมข้าว ครีมอาบน้ําน้ํานมข้าว ผลิตภัณฑ์ข้าว A-rice และผลิตภัณฑ์คุณภาพอื่นๆ จากชุมชนทั่วประเทศ รวมถึงการพิจารณาเปิดร้านค้า A-Shop หน่วยบริการหรือสาขา ธ.ก.ส.ในปั๊มน้ํามันตามความเหมาะสมของแต่ละพื้นที่ เพื่ออํานวยความสะดวกในการให้บริการธุรกรรมทางการเงินแบบ One Service แก่ประชาชน ทั้งนี้ การเปิดพื้นที่ดังกล่าว นอกจากเป็นช่องทางในการจําหน่ายสินค้าชุมชน ยังสามารถสร้างเป็นจุดทําโปรโมชั่นกระตุ้นยอดขายสินค้าชุมชนในช่วงฤดูกาลท่องเที่ยว และเทศกาลสําคัญ ๆ เช่น ปีใหม่ ซึ่งจะช่วยอํานวยความสะดวกให้กับประชาชนรวมถึงนักท่องเที่ยว ได้เลือกซื้อสินค้าที่มีอัตลักษณ์เฉพาะท้องถิ่น และสินค้าจากผู้ผลิตโดยตรง อันเป็นการกระจายรายได้สู่ท้องถิ่นแล้ว ยังเป็นการสร้างโอกาสทางธุรกิจให้กับชุมชน ทั้งการผลิตสินค้า การสร้างงาน สร้างรายได้ และการกระตุ้นเศรษฐกิจฐานรากของประเทศให้เติบโตและเข้มแข็งในระยะยาว
รัฐบาลไทย-ข่าวทำเนียบรัฐบาล-อพวช. เปิดคลังตัวอย่างมดที่ใหญ่ที่สุดในเอเซียตะวันออกเฉียงใต้ ณ พิพิธภัณฑ์ธรรมชาติวิทยา ต้อนรับคณะผู้เข้าร่วมการประชุมมดโลก ครั้งที่ 12
วันเสาร์ที่ 16 พฤศจิกายน 2562
อพวช. เปิดคลังตัวอย่างมดที่ใหญ่ที่สุดในเอเซียตะวันออกเฉียงใต้ ณ พิพิธภัณฑ์ธรรมชาติวิทยา ต้อนรับคณะผู้เข้าร่วมการประชุมมดโลก ครั้งที่ 12
อพวช. เปิดคลังตัวอย่างมดที่ใหญ่ที่สุดในเอเซียตะวันออกเฉียงใต้ ณ พิพิธภัณฑ์ธรรมชาติวิทยา ต้อนรับคณะผู้เข้าร่วมการประชุมมดโลก ครั้งที่ 12
เมื่อวันที่ 13 พฤศจิกายน 1562 เวลา 10.00 น./ ผศ.ดร.รวิน ระวิวงศ์ ผู้อํานวยการองค์การพิพิธภัณฑ์วิทยาศาสตร์แห่งชาติ (อพวช.) ให้การต้อนรับคณะนักวิชาการและผู้เข้าร่วมการประชุมมดโลก ครั้งที่ 12 ในการเดินทางเข้ายี่ยมชมคลังตัวอย่างมดที่ใหญ่และดีที่สุดในเอเชียตะวันออกเฉียงใต้ ณ พิพิธภัณฑ์ธรรมชาติวิทยา อพวช. พร้อมเปิดให้เข้าชมพิพิธภัณฑ์พระรามเก้า (เป็นการเฉพาะกิจ) แหล่งเรียนรู้ด้านนิเวศวิทยาและสิ่งแวดล้อมแห่งใหม่ของประเทศที่ใหญ่ที่สุดของภูมิภาคอาเซียน บนเนื้อที่ 42 ไร่ มีกําหนดเปิดให้บริการอย่างเต็มรูปแบบในเดือนปลาย ธ.ค. 2562 ณ อพวช. ต.คลองห้า อ.คลองหลวง จ.ปทุมธานี
ผศ.ดร.รวิน ระวิวงศ์ ผู้อํานวยการองค์การพิพิธภัณฑ์วิทยาศาสตร์แห่งชาติ (อพวช.) กล่าวว่าการประชุมมดโลกเป็นการประชุมที่จัดขึ้นทุก 2 ปี โดยเครือข่ายการศึกษามดหรือเรียกย่อว่า ANeT ในปีนี้ประเทศไทยเป็นเจ้าภาพจัดการประชุมมดโลก ครั้งที่ 12 ระหว่างวันที่ 11 - 15 พฤศจิกายน 2562 ณ คณะวนศาสตร์ มหาวิทยาลัยเกษตรศาสตร์ โดยความร่วมมือของ องค์การพิพิธภัณฑ์วิทยาศาสตร์แห่งชาติ (อพวช.) คณะวนศาสตร์ มหาวิทยาลัยเกษตรศาสตร์ สถาบันวิจัยวิทยาศาสตร์และเทคโนโลยีแห่งประเทศไทย (วว.) และสมาคมผู้ประกอบการกําจัดแมลง เพื่อต้องการแลกเปลี่ยนความรู้และประสบการณ์ระหว่างสมาชิกเครือข่ายฯ จากประเทศไทยและนักวิจัยมดต่าง ๆ จากทั่วโลก และพัฒนาศาสตร์ด้านมดให้ก้าวหน้าและสามารถนําไปประยุกต์ใช้ประโยชน์ด้านต่าง ๆ ที่เกี่ยวข้องได้อย่างแท้จริง อาทิ การควบคุมสัตว์รบกวน (Pest Control) พร้อมทั้งสร้างความร่วมมืออันดีในการวิจัยระดับนานาชาติระหว่างสมาชิกเครือข่ายฯ และนักวิจัยกลุ่มอื่น ๆ อีกด้วย
ในส่วนของ อพวช. เราให้ความสําคัญการศึกษาด้านความหลากหลายทางชีวภาพในด้านต่างๆ ทั้งการศึกษาวิจัย การสํารวจ และเก็บรวบรวมตัวอย่างอ้างอิง โดยเราคาดหวังว่า พิพิธภัณฑ์ธรรมชาติวิทยา อพวช. จะเป็นศูนย์กลางการศึกษาวิจัย รวบรวมวัสดุอุเทศ เผยแพร่ความรู้ และจัดแสดงนิทรรศการด้านธรรมชาติวิทยาของประเทศไทย เพื่อให้เกิดการแลกเปลี่ยนความรู้กันระหว่างนักวิชาการ และนักเรียน นักศึกษา ผู้สนใจ และประชาชนโดยทั่วไป เพื่อสร้างความรู้ความเข้าใจด้านอนุกรมวิธาน และสิ่งมีชีวิตชนิดใหม่ของโลกที่มีความสําคัญต่อมนุษย์ต่อไปในอนาคต
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-นายกรัฐมนตรีเชิญชวนคนไทยร่วมใส่ผ้าไทยในชีวิตประจำวัน เพื่อฟื้นฟูเศรษฐกิจฐานราก พร้อมประชาสัมพันธ์ 6 นวัตกรรมสู้โควิด-19 สนับสนุนการทำงานของบุคลากรทางการแพทย์
วันอังคารที่ 9 มิถุนายน 2563
นายกรัฐมนตรีเชิญชวนคนไทยร่วมใส่ผ้าไทยในชีวิตประจําวัน เพื่อฟื้นฟูเศรษฐกิจฐานราก พร้อมประชาสัมพันธ์ 6 นวัตกรรมสู้โควิด-19 สนับสนุนการทํางานของบุคลากรทางการแพทย์
นายกรัฐมนตรีเชิญชวนคนไทยร่วมใส่ผ้าไทยในชีวิตประจําวัน เพื่อฟื้นฟูเศรษฐกิจฐานราก พร้อมประชาสัมพันธ์ 6 นวัตกรรมสู้โควิด-19 สนับสนุนการทํางานของบุคลากรทางการแพทย์
วันนี้ (9 มิ.ย. 63) เวลา 8.30 น. ณ โถงกลาง ตึกสันติไมตรี ทําเนียบรัฐบาล ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ร่วมประชาสัมพันธ์โครงการ “สืบสาน อนุรักษ์ศิลป์ผ้าถิ่นไทย ดํารงไว้ในแผ่นดิน” โดยกระทรวงมหาดไทย พร้อมรับมอบ 6 นวัตกรรมทางการแพทย์จากการไฟฟ้าฝ่ายผลิตแห่งประเทศไทย กระทรวงพลังงาน สรุปสาระสําคัญ ดังนี้
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นําอธิบดีกรมการพัฒนาชุมชน สภาสมาคมสตรีแห่งชาติฯ และคณะ ประชาสัมพันธ์ โครงการ “สืบสาน อนุรักษ์ศิลป์ผ้าถิ่นไทย ดํารงไว้ในแผ่นดิน” รณรงค์การสวมใส่ผ้าไทยในชีวิตประจําวัน หลังได้จัดทําบันทึกข้อตกลงความร่วมมือ (MOU) 76 จังหวัด ร่วมกับหน่วยงานที่เกี่ยวข้อง เพื่อสร้างรายได้แก่ประชาชนผู้ประกอบอาชีพทอผ้ากว่าปีละ 105,000 ล้านบาท ช่วยกระจายรายได้ ฟื้นฟูเศรษฐกิจฐานรากให้ยั่งยืน ลดความเหลื่อมล้ํา โดยปัจจุบันมีการขยายช่องทางจัดจําหน่ายสินค้าในแพลตฟอร์มต่างๆ อาทิ Shopee Facebook Live และ OTOP Today เป็นต้น โอกาสนี้ นายกรัฐมนตรีแสดงความสนใจและชื่นชม ผ้าไหมแพรวาและกระเป๋าที่ทอจากเตยปาหนัน ผ้าไหม พร้อมแนะนําเพิ่มทางเลือกในการวางขายสินค้า โดยใช้ช่องทางออนไลน์ เพื่อขยายตลาดของสินค้า OTOP ไทยให้กว้างขวางเป็นที่รู้จักมากยิ่งขึ้น
จากนั้น นายสนธิรัตน์ สนธิจิรวงศ์ รัฐมนตรีว่าการกระทรวงพลังงาน และผู้บริหารการไฟฟ้าฝ่ายผลิตแห่งประเทศไทย ( กฟผ.) จัดแสดง “นวัตกรรม กฝผ. สู้ภัย โควิด-19” พร้อมมอบ 6 นวัตกรรมทางการแพทย์ เพื่อช่วยป้องกันและลดความเสี่ยงให้กับบุคลากรทางการแพทย์ในช่วงการแพร่ระบาดของเชื้อไวรัสโควิด-19 ได้แก่ ฉากกั้นอะคริลิคป้องกันเชื้อ ตู้เก็บสิ่งส่งตรวจระบบความดันลบ ตู้เก็บสิ่งส่งตรวจระบบความดันบวก เตียงเคลื่อนย้ายผู้ป่วยระบบความดันลบ (Isolate chamber) หน้ากากความดันบวกชนิดพกพา (Mobile PAPR Protective Mask) และเสากดแอลกอฮอล์เจลแบบเท้าเหยียบ เพื่อส่งมอบแก่โรงพยาบาลต่าง ๆ ทั่วประเทศ โดยนายกรัฐมนตรี กล่าวชื่นชมนวัตกรรมไทย ที่มีส่วนช่วยสนับสนุนการทํางานของบุคลากรทางการแพทย์และยังเป็นประโยชน์ด้านวิจัยและการพัฒนาของไทยในระยะยาวด้วย
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีช่วย สมชายฯ ลงพื้นที่พบปะผู้ประกอบการในงาน Lanna Expo 2018 จ.เชียงใหม่
วันอาทิตย์ที่ 1 กรกฎาคม 2561
รัฐมนตรีช่วย สมชายฯ ลงพื้นที่พบปะผู้ประกอบการในงาน Lanna Expo 2018 จ.เชียงใหม่
รัฐมนตรีช่วย สมชายฯ ลงพื้นที่พบปะผู้ประกอบการในงาน Lanna Expo 2018 จ.เชียงใหม่
วันนี้ (1 กรกฎาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่พบปะผู้ประกอบการในงาน Lanna Expo 2018 โซน Northern Thailand Food Valley เป็นงานแสดงศักยภาพของกลุ่มอุตสาหกรรมอาหารในเขตภาคเหนือ นําเสนอความก้าวหน้าของวงการอุตสาหกรรมอาหารและเกษตรแปรรูปในภาคเหนือให้เป็นที่รู้จักอย่างแพร่หลาย และเป็นการสร้างฐานที่มั่นคงของอุตสาหกรรมอาหารของภาคเหนือให้เดินหน้าไปสู่ครัวโลกได้อย่างยั่งยืน
โดยในปีนี้ได้เน้นศาสตร์ศิลป์ถิ่นล้านนา นําคุณค่าสู่ไทยนิยมยั่งยืน โดยมีนายพรเทพ การศัพท์ ผู้ตรวจราชการกระทรวงอุตสาหกรรม นายภาณุวัฒน์ ตริยางกูรศรี และ นายจารุพันธุ์ จารุโยภาส รองอธิบดีกรมส่งเสริมอตุสาหกรรม นายนิรันดร์ ยิ่งมหิศรานนท์ รองอธิบดีกรมอตุสาหกรรมพื้นฐานและการเหมืองแร่ นายณพพงศ์ ธีระวร คณะทํางานรัฐมนตรีช่วยว่าการกระทรวงอุตสาหกรรม นายสุรพล ปลื้มใจ ผู้อํานวยการศูนย์ส่งเสริมอตุสาหกรรมภาคที่ 1 นางจันทรรัตน์ ปิยพัทธไชย์ อุตสาหกรรมจังหวัดเชียงใหม่ และอุตสาหกรรมจังหวัดในพื้นที่ภาคเหนือ ร่วมเยี่ยมชม ณ ศูนย์ประชุมและแสดงสินค้านานาชาติเฉลิมพระเกียรติ 7 รอบ พระชนมพรรษา จังหวัดเชียงใหม่
รัฐมนตรีช่วยว่าการกระทรวงอุตสาหกรรม กล่าวว่า ศูนย์ส่งเสริมอุตสาหกรรมภาคที่ 1 กระทรวงอุตสาหกรรม ร่วมกับสํานักงานอุตสาหกรรมจังหวัดเชียงใหม่ สภาอุตสาหกรรมจังหวัดเชียงใหม่ และหน่วยงานที่เกี่ยวข้องได้ดําเนินงานโครงการ Northern Thailand Food Valle เพื่อส่งเสริม สนับสนุน และพัฒนาให้ผู้ประกอบการอุตสาหกรรมอาหารภาคเหนือให้เพิ่มประสิทธิภาพเทคโนโลยีกระบวนการผลิต ส่งเสริมด้านนวัตกรรม พัฒนาผลิตภัณฑ์ใหม่ ต่อยอดผลิตภัณฑ์เดิม โดยนํางานวิจัยและนวัตกรรมมาประยุกต์ใช้ พัฒนาคุณภาพมาตรฐานการผลิต ส่งเสริมการตลาด ตลอดจนสร้างเครือข่ายผู้ประกอบการด้านอุตสาหกรรมอาหารหรือคลัสเตอร์ จะเห็นได้ว่ากิจกรรมต่างๆ นั้น มุ่งพัฒนาศักยภาพอุตสาหกรรมอาหารตั้งแต่ต้นทาง กลางทาง ปลายทาง โดยมีผู้ประกอบการเข้าร่วมโครงการและประสบความสําเร็จเกิดเป็น Success Case จํานวนมาก
โดยในปีนี้ศูนย์ส่งเสริมอุตสาหกรรมภาคที่ 1 ได้บูรณาการความร่วมมือโดยการสนับสนุน ส่งเสริมให้ผู้ประกอบการอุตสาหกรรมอาหารที่เข้าร่วมโครงการฯ มาทดสอบตลาดในงาน อาทิ เชียงใหม่เมืองกาแฟ ที่มีการจําหน่ายผลิตภัณฑ์กาแฟที่มีคุณภาพและมีชื่อเสียงกว่า 50 ร้านค้า กลุ่มแปรรูปอุตสาหกรรมอาหารที่มีศักยภาพของภาคเหนือ เช่น พืช ผักผลไม้เมืองหนาวแปรรูปด้วยนวัตกรรมด้านดิจิทัล จากกลุ่มคลัสเตอร์ อาหารแปรรูป และกลุ่ม Food Truck ที่เป็นอุตสาหกรรมใหม่มาช่วยสร้างสีสันภายในงานและแสดงให้เห็นถึงความก้าวหน้าของอุตสาหกรรมอาหารในภาคเหนือ
นอกจากนี้ ภายในงาน Lanna Expo 2018 โซน Northern Thailand Food Valley งาน Lanna Expo 2018 มีกิจกรรมจัดแสดงและจําหน่ายผลิตภัณฑ์เกษตร เกษตรแปรรูป และอาหาร จํานวนมากกว่า 200 บูท โดยมีไฮไลท์ที่สําคัญ ได้แก่ 1) Northern Creative Food to the Future พาวิลเลี่ยน นําเสนอการพัฒนาผลิตภัณฑ์อาหารในอนาคต 2) การจําหน่ายอาหารแผงลอยสไตล์ญี่ปุ่น จากเมือง Obihiro จังหวัดฮอกไกโด ประเทศญี่ปุ่น ปะทะร้านอาหารชั้นนําของภาคเหนือตอนบน 1 3) Chiang Mai Food Truck Club นําเสนออาหารและเครื่องดื่มจําหน่ายบนรถแบบมีเอกลักษณ์ 4) เชียงใหม่เมืองกาแฟ 5) การแสดงและจําหน่ายสินค้าเกษตร เกษตรแปรรูป และอาหาร และ 6) การเจรจาธุรกิจ เป็นต้น